《答谢山京师寄柬并及穆堂先生李公惓惓于予之意速余北行谢未能也》
明代·赵昱

寒卧虚楞霜日移，怜渠穴纸冻蝇痴。疏芜华发存公道，悠邈良朋辱远辞。

献玉辄伤和氏足，生金难凿贾逵碑。一从尘事轻抛得，好践梅花雪后期。

作者简介：（1689—1747）浙江仁和人，原名殿昂，字功千，号谷林。贡生。乾隆初与弟信同举鸿博，均未中。家有春草园，堂名小山，藏书数万卷。点勘甚精。亦工诗。有《爱日堂集》。